ai4bharat/Pralekha huggingface dataset:
শ্রমওকর্মসংস্থানমন্ত্রক
ইএসআইসি-র অটল বীমিত ব্যাক্তি কল্যাণ যোজনার আওতায় হলফনামা দাখিলের মাধ্যমে দাবিদাওয়া জানানোর প্রয়োজনীয়তা নেই
নতুন দিল্লি, ০৮ নভেম্বর, ২০২০
কর্মচারী রাজ্য বীমা নিগমের গত ২০শে আগস্ট অনুষ্ঠিত বৈঠকে অটল বীমিত ব্যাক্তি কল্যাণ যোজনা-র মেয়াদ পয়লা জুলাই ২০২০ থেকে বাড়িয়ে ৩০ জুন ২০২১ পর্যন্ত করার সিদ্ধান্ত হয়েছে। নিগমের বৈঠকে আরও সিদ্ধান্ত হয়েছে, কর্মসূচীর আওতায় সুযোগ সুবিধার বর্তমান হার গড় দৈনিক আয়ের ২৫ শতাংশ থেকে বাড়িয়ে গড় দৈনিক আয়ের ৫০ শতাংশ করা হবে। এছাড়াও কর্মসূচীর দাবিদাওয়ার ক্ষেত্রে যোগ্যতার শর্তাবলীর মেয়াদ আরও শিথিল করে ২০২০-র ২৪ মার্চ থেকে ২০২০-র ৩১ ডিসেম্বর পর্যন্ত করা হচ্ছে। এর ফলে কোভিড-১৯ মহামারীর সময় যেসমস্ত শ্রমিক কর্মচারী কর্মহীন থেকেছেন তাঁরা সুবিধে পাবেন।
কর্মসূচীর সুযোগ সুবিধার আওতায় সুফলভোগীদের প্রতিক্রিয়া বিশ্লেষণ করে জানা গেছে যে, হলফনামা দাখিলের মাধ্যমে দাবিদাওয়া সংক্রান্ত কাগজপত্র জমা দেওয়ার ক্ষেত্রে আবেদনকারীদের সমস্যায় পড়তে হয়েছে। তাই সুফলভোগীদের সমস্যার বিষয়টি বিবেচনায় রেখে সিদ্ধান্ত হয়েছে অটল বীমিত ব্যাক্তি কল্যাণ যোজনার আওতায় কোনো সুফলভোগীকে সশরীরে গিয়ে প্রাপ্য দাবিদাওয়ার ক্ষেত্রে হলফনামা দাখিল করতে হবে না। অনলাইনে প্রয়োজনীয় নথিপত্রের স্ক্যান কপি আপলোড করতে হবে, সেই সঙ্গে আধার ও ব্যাঙ্কের বিস্তারিত বিবরণও অনলাইনে উল্লেখ করতে হবে। অবশ্য অনলাইন হলফনামা দাখিলের সময় যদি নথিপত্র আপলোড করা না যায় সে ক্ষেত্রে হলফনামা দাখিলকারীকে নিজের স্বাক্ষর সম্বলিত প্রয়োজনীয় নথিপত্রগুলির প্রিন্টআউট জমা করতে হবে। এই প্রেক্ষিতেই সশরীকে গিয়ে হলফনামা দাখিলের আর কোনো প্রয়োজনীয়তা নেই।
উল্লেখ করা যেতে পারে, কর্মচারী রাজ্য বীমা যোজনা কর্মসূচী বর্তমানে ৩৪টি রাজ্য ও কেন্দ্রশাসিত অঞ্চলের ৫৬৬টি জেলায় চালু রয়েছে।
প্রধানমন্ত্রীরদপ্তর
তেজিন্দার পাল সিং তুর-এর অভূতপূর্ব সাফল্যের প্রশংসা প্রধানমন্ত্রীর
পুরুষদের শট পাট-এ সোনা জিতলেন তেজিন্দার
নয়াদিল্লি, ১ অক্টোবর, ২০২৩
হাংঝাউ-এ এশিয়াম গেমস-এ পুরুষদের শট পাট-এ সোনা জেতায় তেজিন্দার পাল সিং তুর-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী এক্স হ্যান্ডেলে বলেছেন :
“@Tajinder_Singh3 তাঁর অভূতপূর্ব শ্রেষ্ঠত্বের নমুনা তুলে ধরেছেন। এশিয়ান গেমস-এ শট পাট-এ পরপর সোনা জেতায় অভিনন্দন। তাঁর অসাধারণ সাফল্য সবাইকে হতবাক করেছে। আগামীদিনে তাঁর যাবতীয় প্রয়াসের জন্য অগ্রিম শুভেচ্ছা রইল।”
PG/AB/DM
(
প্রধানমন্ত্রীরদপ্তর
তেলেঙ্গানার মহবুবনগরে ১৩,৫০০ কোটি টাকার বেশি বিভিন্ন উন্নয়নমূলক প্রকল্পের শিলান্যাস ও জাতির উদ্দেশে উৎসর্গ প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ তেলেঙ্গানার মহবুবনগরে ১৩,৫০০ কোটি টাকার বেশি উন্নয়নমূলক প্রকল্পের ভিত্তিপ্রস্তর স্থাপন ও জাতির উদ্দেশে উৎসর্গ করেন। এর মধ্যে রয়েছে সড়ক, রেল, পেট্রোলিয়াম ও প্রাকৃতিক গ্যাস এবং উচ্চশিক্ষার সঙ্গে যুক্ত বিভিন্ন প্রকল্প। ভিডিও কনফারেন্সিং-এর মাধ্যমে প্রধানমন্ত্রী একটি ট্রেন পরিষেবারও সূচনা করেন।
তাঁর ভাষণে প্রধানমন্ত্রী সড়ক যোগাযোগের ক্ষেত্রে বিভিন্ন প্রকল্পের ভিত্তিপ্রস্তর স্থাপন নিয়ে সন্তোষ প্রকাশ করেন। তিনি বলেন, নাগপুর-বিজয়ওয়াড়া অর্থনৈতিক করিডর তেলেঙ্গানা, অন্ধ্রপ্রদেশ ও মহারাষ্ট্রের মধ্যে যোগাযোগ এবং ব্যবসায়িক কাজকর্মকে অনেক সহজ করবে। সেইসঙ্গে, এই রাজ্যগুলিতে পর্যটন ও শিল্পক্ষেত্রে গতি আসবে বলে মন্তব্য করেন তিনি। প্রধানমন্ত্রী বলেন, হানামকুন্ডা, মেহবুবাবাদ, ওয়ারাঙ্গল এবং খাম্মাম জেলায় আটটি বিশেষ আর্থিক অঞ্চল, পাঁচটি বড় ফুড পার্ক সহ অন্যান্য প্রকল্প তরুণদের কর্মসংস্থানের ক্ষেত্রে নতুন পথ খুলে দেবে।
তেলেঙ্গানার মতো রাজ্যে রেল ও সড়ক যোগাযোগ ব্যবস্থার গুরুত্বের কথা তুলে ধরে শ্রী মোদী বলেন, দেশের বহু আর্থিক করিডরই তেলেঙ্গানার মধ্য দিয়ে গিয়েছে। এগুলি এই রাজ্যকে পূর্ব এবং পশ্চিম উপকূলের সঙ্গে যুক্ত করবে বলে মন্তব্য করেন প্রধানমন্ত্রী। এর ফলে, শিল্প ও বাণিজ্যের ক্ষেত্রে পণ্য চলাচলের খরচও অনেক কমবে বলে তিনি জানান।
বিদ্যুতের ক্ষেত্রে বিশ্বের সাম্প্রতিক অগ্রগতির কথা উল্লেখ করে প্রধানমন্ত্রী বলেন, শুধুমাত্র শিল্প নয়, বাড়ি বাড়ি বিদ্যুৎ সরবরাহ সুনিশ্চিত করেছে সরকার। সেইসঙ্গে, গ্যাস সিলিন্ডারের গ্রাহকের সংখ্যা ২০১৪ সালের ১৪ কোটি থেকে বেড়ে ২০২৩ সালে ৩২ কোটিতে পৌঁছনোর কথাও উল্লেখ করেন শ্রী মোদী। তিনি বলেন, এলপিজি বন্টনে সরকার বিশেষ গতি আনার চেষ্টা চালাচ্ছে। এক্ষেত্রে হাসান-চেরলাপল্লী এলপিজি পাইপলাইন প্রকল্পের গুরুত্বপূর্ণ ভূমিকার কথা তুলে ধরেন তিনি। এর আগে প্রধানমন্ত্রী হায়দরাবাদ কেন্দ্রীয় বিশ্ববিদ্যালয়ের বেশ কিছু ভবনের উদ্বোধন করেন। হায়দরাবাদ বিশ্ববিদ্যালয়কে বিশেষ মর্যাদা দিয়েছে কেন্দ্র এবং এই বিশ্ববিদ্যালয়ের জন্য বিশেষ তহবিলেরও ব্যবস্থা করা হয়েছে। মুলুগু জেলায় একটি কেন্দ্রীয় আদিবাসী বিশ্ববিদ্যালয় গড়ে তোলার কথাও ঘোষণা করেন শ্রী মোদী। তিনি জানান, আদিবাসীদের ভগবান সাম্মাক্কা-সারাক্কার নামে এই বিশ্ববিদ্যালয়ের নামকরণ করা হবে। এর জন্য প্রায় ৯০০ কোটি টাকা খরচ করার কথাও ঘোষণা করেন প্রধানমন্ত্রী।
অনুষ্ঠানে তেলেঙ্গানার রাজ্যপাল শ্রীমতী তামিলিসাই সৌন্দর্যরাজন, কেন্দ্রীয় মন্ত্রী শ্রী জি কিষাণ রেড্ডি, সাংসদ শ্রী বন্দি সঞ্জয় কুমার প্রমুখ উপস্থিত ছিলেন।
(PG/MP/DM
কয়লামন্ত্রক
বন্ধ বা অনিয়মিত খনিগুলি চালু করা তথা কয়লাকে গ্যাসে রূপান্তরের সঙ্গে যুক্ত প্রকল্প নিয়ে মুম্বাইয়ে বিনিয়োগকারীদের নিয়ে উচ্চ পর্যায়ের বৈঠক আয়োজন করবে কয়লা মন্ত্রক
নয়াদিল্লি, ০৪ মে, ২০২২
কেন্দ্রীয় কয়লা খনি মন্ত্রী শ্রী প্রহ্লাদ যোশী আগামী শুক্রবার  মুম্বাইয়ে রাজস্ব ভাগাভাগির ভিত্তিতে বন্ধ বা অনিয়মিত খনিগুলি চালু করা তথা কয়লাকে গ্যাসে রূপান্তরের সঙ্গে যুক্ত প্রকল্প সম্পর্কে বিনিয়োগকারীদের নিয়ে উচ্চ পর্যায়ের বৈঠকের সূচনা করবেন। কোল ইন্ডিয়া লিমিটেড এবং বণিকসভা ফিকির সহযোগিতায় কয়লা মন্ত্রকের পক্ষ থেকে আয়োজিত বিনিয়োগকারীদের এই বৈঠকে কয়লা তথা রেল প্রতিমন্ত্রী শ্রী রাওসাহেব পাতিল দানভে উপস্থিত থাকবেন। একদিনের এই বৈঠকে শিল্প ক্ষেত্রের বিশেষজ্ঞরাও যোগ দেবেন।
বিনিয়োগকারীদের এই বৈঠকে বন্ধ/অনিয়মিত কয়লা খনিগুলি চালু করার ক্ষেত্রে বিভিন্ন সুযোগ-সুবিধার বিষয় নিয়ে কথা হবে। রাজস্ব ভাগাভাগির বিষয়টিও বৈঠকে উত্থাপিত হবে। বৈঠকের দ্বিতীয় পর্বে ভারতে কয়লাকে গ্যাসে রূপান্তরের লক্ষ্যে প্রকল্পগুলির কার্যকর রূপায়ণ এবং সংশ্লিষ্ট ক্ষেত্রে সহজে ব্যবসা-বাণিজ্যের পরিবেশ গড়ে তোলার বিভিন্ন দিক নিয়ে আলোচনা হবে। কেন্দ্রীয় সরকার ২০৩০ সালের মধ্যে ১০০ মিলিয়ন টন কয়লাকে গ্যাসে রূপান্তরের যে উচ্চাকাঙ্খী লক্ষ্য স্থির করেছে, তার প্রেক্ষিতে বেসরকারি ক্ষেত্রের মনোভাব উপলব্ধি করতে কয়লা ও খনি মন্ত্রী শ্রী প্রহ্লাদ যোশী একটি অধিবেশনে পৌরোহিত্য করবেন। এই উপলক্ষে তিনি কয়লা ক্ষেত্রের জন্য প্রযুক্তিগত রূপরেখা এবং কয়লা থেকে হাইড্রোজেনের পরিকল্পনা সম্পর্কিত কয়লা মন্ত্রকের দুটি প্রতিবেদন প্রকাশ করবেন।
উল্লেখ করা যেতে পারে, ভারতে সঞ্চিত কয়লার পরিমাণ ৩০৭ বিলিয়ন টন। উত্তোলন হওয়া কয়লার প্রায় ৮০ শতাংশ কয়লা তাপবিদ্যুৎ কেন্দ্রগুলিতে ব্যবহার করা হয়। পরিবেশের সুরক্ষার দিকটিকে বিবেচনায় রেখে সরকার ২০৩০ সালের মধ্যে ১০০ মিলিয়ন টন কয়লা গ্যাসে রূপান্তরের জন্য একটি কর্মসূচি গ্রহণ করেছে। কয়লা পোড়ানোর পরিবর্তে তা গ্যাসে রূপান্তর করে কাজে লাগানো অনেক বেশি পরিবেশ-বান্ধব বলেও মনে করা হয়। এই লক্ষ্যেই সরকার জাতীয় স্তরে একটি পরিকল্পনা কার্যকর করার সিদ্ধান্ত নিয়েছে।
CG/BD/SB
(Visitor Counter : 82
মৎস্য ও পশু পালন এবং দুগ্ধশিল্প মন্ত্রক
দেশজুড়ে অ্যাভিয়েন ইনফ্লুয়েঞ্জার পরিস্থিতি
নতুনদিল্লি, ১১ই জানুয়ারি, ২০২১
অ্যাভিয়েন ইনফ্লুয়েঞ্জা ১১ই জানুয়ারী পর্যন্ত দেশে ১০টি রাজ্যর মধ্যেই সীমাবদ্ধ। রাজস্থানের টঙ, কারাউলি, ভিলওয়ারা জেলায় এবং গুজরাটের ভালসাদ, ভাদোদরা ও সুরাট জেলায় কাক ও পরিযায়ী/বন্য পাখিদের মৃত্যুর কারণ যে এই ভাইরাস সেটি আইসিএআর-এনআইএইচএসএডি নিশ্চিত করেছে। এ ছাড়াও উত্তরাখন্ডের কোটদ্বার ও দেরাদুনে বেশ কিছু কাক মারা পড়েছে। নতুনদিল্লিতে কাক এবং সঞ্জয় হ্রদে হাসও মারা গেছে।
এগুলি ছাড়াও মহারাষ্ট্রে পারবাণী জেলায় পোলট্রির পাখি এবং মুম্বাই, থানে, ডাপোলি, বিদে কাক অ্যাভিয়েন ইনফ্লুয়েঞ্জায় মারা গেছে।
হরিয়ানায় সংক্রমণ প্রতিহত করতে সংক্রমিত পাখিগুলিকে কালিং করার কাজ চলছে। হিমাচল প্রদেশে একটি কেন্দ্রীয় দল গেছে এবং মহামারীর কেন্দ্রস্থলে গিয়ে আজ তদন্ত শুরু করেছে।
রাজ্যগুলিকে বলা হয়েছে মানুষের মধ্যে সচেতনতা গড়ে তুলবার জন্যে নিবিড় প্রচার চালাতে এবং এ সংক্রান্ত বিষয়ে কোনো ভুল তথ্য যেন ছড়িয়ে না পড়ে সে বিষয়ে সতর্ক হতে । রাজ্য এবং কেন্দ্রশাসিত অঞ্চলগুলিকে জলাভূমি, পাখির মাংসের বাজার চিড়িয়াখানা, পোল্ট্রি ফার্ম ইত্যাদি জায়গায় নজরদারি বাড়াতে বলা হয়েছে। এছাড়াও পাখির মৃতদেহ যথাযথভাবে মাটিতে পুঁতে দেওয়া এবং পোল্ট্রি ফার্মগুলির আশেপাশে জৈব নিরাপত্তা বাড়ানোর পরামর্শ দেওয়া হয়েছে। পাশাপাশি কালিং অভিযান করার সময় যাতে যথেষ্ট পরিমাণে পিপিই কিট এবং অন্যান্য আনুষঙ্গিক সরঞ্জাম থাকে সে বিষয়ে খেয়াল রাখতে বলা হয়েছে। এর জন্য পশুপালন ও দুগ্ধ শিল্প দপ্তরের সচিব রাজ্যগুলির পশুপালনদপ্তরকে নিয়মিত যোগাযোগ রেখে চলতে বলেছেন। এছাড়াও কোনভাবে যাতে এই অসুখ পাখির থেকে মানুষের শরীরে ছড়িয়ে না পড়ে তার জন্য স্বাস্থ্য বিভাগের সঙ্গে যোগাযোগ বজায় রাখার জন্য বলা হয়েছে ।
অর্থমন্ত্রক
কোভিড-১৯ জনিত লকডাউন পরিস্থিতিতে যানবাহনের বীমাকারী তৃতীয় পক্ষ এবং স্বাস্থ্যবীমা রয়েছে এমন ব্যক্তিদের জন্য সরকারের বিশেষ ছাড়
নতুন দিল্লি, ২ এপ্রিল, ২০২০
কোভিড-১৯ মোকাবিলায় লক ডাউন এর সময় যানবাহনের বীমাকারী তৃতীয় পক্ষ এবং স্বাস্থ্যবীমা রয়েছে এমন ব্যক্তিদের জন্য বিশেষ ছাড় দিয়েছে কেন্দ্রীয় সরকার। করোনা ভাইরাসের কারণে লকডাউনের সময় ২৫শে মার্চ থেকে ১৪ এপ্রিলের মধ্যে স্বাস্থ্য এবং যানবাহনের বীমা পুনর্নবীকরণের জন্য অর্থ প্রদান অথবা টাকা জমা দেওয়ার তারিখ থাকলে তা একুশে এপ্রিল পর্যন্ত জমা দেওয়া যাবে। এতে বীমা পুনর্নবীকরণের ক্ষেত্রে কোন সমস্যা হবে না। অর্থ মন্ত্রকের পক্ষ থেকে এই মর্মে গতকাল এক বিজ্ঞপ্তি জারি করা হয়েছে। সারা দেশে উদ্ভূত পরিস্থিতির ওপর নজর রেখেই এই সিদ্ধান্ত নেওয়া হয়েছে।
(CG/SS
প্রতিরক্ষামন্ত্রক
উপ সেনাপ্রধান লেফ্টেন্যান্ট জেনারেল এস কে সায়নি-র আমেরিকার সফর
নয়াদিল্লী, ১৬ অক্টোবর, ২০২০
উপ সেনাপ্রধান লেফ্টেন্যান্ট জেনারেল এস কে সায়নি আগামীকাল  থেকে ২০শে অক্টোবর পর্যন্ত আমেরিকা সফরে যাচ্ছেন। এই সফরের মূল উদ্দেশ্যই হল ভারত এবং আমেরিকার সেনাবাহিনীর মধ্যে সহযোগিতা বৃদ্ধি।
এই সফরে উপ সেনাপ্রধান ইউএস আর্মি প্যাসিফিক কম্যান্ড এবং আর্মি কম্পোনেন্ট অফ ইন্দো প্যাসিফিক কম্যান্ড  পরিদর্শন করবেন। পাশাপাশি তিনি মার্কিন সেনাবাহিনীর প্রশিক্ষণ ও সেনাবাহিনীতে ব্যবহৃত অত্যাধুনিক সরঞ্জামগুলির দক্ষতা খতিয়ে দেখবেন। একইসঙ্গে উপসেনা প্রধান আমেরিকার সেনা বাহিনীর উচ্চপদস্থ আধিকারিকদের সঙ্গে মতবিনিময়ও করবেন। পরে উপসেনা প্রধান দুই দেশের সামরিক সহযোগিতা বৃদ্ধি এবং সেনাবাহিনী ক্ষেত্রে সংস্কার, প্রশিক্ষণ, যৌথ অনুশীলন, দক্ষতা বৃদ্ধি সহ বিভিন্ন বিষয় নিয়ে আলোচনাও করবেন।
এই সফরের ফলে উভয় দেশের সেনাবাহিনীর মধ্যে বিভিন্ন অভিযান এবং একাধিক স্তরের সহযোগিতা আরও বৃদ্ধি পাবে বলে মনে করা হচ্ছে। কোভিড-১৯এর বিধিনিষেধ মেনে ভারত ও আমেরিকা দুটি যৌথ মহড়ায় অংশ নিতে চলেছে। আগামী বছর ফেব্রুয়ারি মাসে দুই দেশের সেনাবাহিনীর মধ্যে ‘যুদ্ধ অভ্যাস’ এবং মার্চ মাসে ‘বজ্র প্রহর’ শীর্ষক এই দুই মহড়া অনুষ্ঠিত হবে।
CG/ SS/NS
(Visitor Counter : 149
ভারতের প্রতিযোগিতা কমিশন
জেএসডাব্লু এনার্জি লিমিটেডকে জিএমআর কমলাঙ্গ এনার্জি লিমিটেড অধিগ্রহণের অনুমোদন দিয়েছে কম্পিটিশন কমিশন অফ ইন্ডিয়া 
নতুন দিল্লি, ৭ এপ্রিল, ২০২০
২০০২ এর কম্পিটিশন আইনের ৩১ ধারার আওতায় জেএসডাব্লু এনার্জি লিমিটেডকে, জিএমআর কমলাঙ্গ এনার্জি লিমিটেড অধিগ্রহণের অনুমোদন দিয়েছে কম্পিটিশন কমিশন অফ ইন্ডিয়া ।এই অধিগ্রহণের বিষয়ে আজ ভিডিও কনফারেন্সের মাধ্যমে বৈঠকও অনুষ্ঠিত হয়।
জিএমআর কমলাঙ্গ এনার্জি লিমিটেডর ১০০% শেয়ার অধিগ্রহণের প্রস্তাব দেওয়া হয়েছে।
জেএসডাব্লু এনার্জি লিমিটেড বর্তমানে বিদ্যুৎ উৎপাদন, বন্টন, কয়লা উত্তোলন, বৈদ্যুতিক সরঞ্জাম তৈরি করে থাকে। বর্তমানে এই সংস্থাটি ১০মেগাওয়াট সৌরবিদ্যুৎ, ১,৩৯১ মেগাওয়াট জলবিদ্যুৎ , ৩,১৪০ মেগাওয়াট তাপ বিদ্যুৎ উৎপাদন করে থাকে।
অন্য দিকে জিএমআর কমলাঙ্গ এনার্জি লিমিটেড উড়িষ্যার ঢেনকানাল জেলার কমলঙ্গা গ্রামে কয়লা ভিত্তিক তাপ বিদ্যুৎ কেন্দ্রের মাধ্যমে বিদ্যুৎ উৎপাদন করে থাকে।
(CG/SS
কেন্দ্রীয়মন্ত্রিসভা
তিন বছর মেয়াদী ২২তম ভারতীয় আইন কমিশন গঠনের প্রস্তাবে কেন্দ্রীয় মন্ত্রীসভার অনুমোদন
নয়াদিল্লী, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রীসভার বৈঠকে তিন বছর মেয়াদী ২২তম ভারতীয় আইন কমিশন গঠনের প্রস্তাব অনুমোদিত হয়েছে। সরকারি গ্যাজেটে এ সংক্রান্ত বিজ্ঞপ্তি প্রকাশের দিন থেকেই কমিশনের সূচনা হবে। মন্ত্রীসভার এই সিদ্ধান্তের ফলে আইনের বিভিন্ন দিক সম্পর্কে কমিশন যেসব সুপারিশ করবে তাতে সরকার উপকৃত হবে। আইনের বিভিন্ন দিক নিয়ে সমীক্ষা ও সুপারিশ করার দায়্ত্বি কমিশনের ওপরেই থাকবে।
আইন কমিশন কেন্দ্রীয় সরকারের সুপারিশ করা কোন বিষয় অথবা স্বতঃপ্রনোদিত হয়ে এই আইন নিয়ে গবেষনা তথা বর্তমান আইনগুলি পর্যালোচনা করে তাতে সংস্কারের প্রয়োজনীয়তা রয়েছে কিনা তা দেখবে এবং প্রয়োজনে নতুন আইন প্রণয়ন করবে। দীর্ঘ বকেয়া মামলার দ্রুত নিষ্পত্তি, মামলার খরচ ও প্রণালী সম্পর্কিত বিভিন্ন ক্ষেত্রে বিচার বিভাগীয় ব্যবস্হায় সংস্কারের লক্ষ্যেও কমিশন প্রয়োজনীয় উদ্যোগ নেবে।
কমিশনের অন্যান্য বিচার্য বিষয়গুলির মধ্যে রয়েছে ১) অপ্রয়োজনীয় বা অপ্রাসঙ্গিক আইনগুলিকে চিহ্নিত করে অবিলম্বে সেগুলি বাতিল করা ; ২)রাষ্ট্রীয় নীতির প্রেক্ষিতে বর্তমান আইনগুলি খতিয়ে দেখে তাতে প্রয়োজনীয় সংস্কারের প্রস্তাব দেওয়া। এছাড়া জাতীয় নীতি রূপায়ণে ঐসব আইনের প্রয়োগ এবং সংবিধানের প্রস্তাবনা অনুযায়ী উদ্দেশ্যপূরণে এই আইনগুলির প্রয়োজনীয়তা আছে কিনা তাও জানাবে কমিশন। ৩) আইন ও বিচার বিভাগ সম্পর্কিত যেকোন বিষয়ে কমিশন তার দৃষ্টিভঙ্গি সরকারকে জানাবে, এমনকি সরকারের অনুরোধের ভিত্তিতে অন্যান্য দেশকে আইনী সমীক্ষার কাজে সাহায্য করার বিষয়টি কমিশন বিবেচনা করে দেখবে। ৪) গবিরদের স্বার্থে আইনী প্রক্রিয়া এবং ব্যবস্হাকে আরও সরল করতে প্রয়োজনীয় উদ্যোগ গ্রহণ করবে। ৫) একইসঙ্গে গুরুত্বপূর্ণ কেন্দ্রীয় আইনগুলি খতিয়ে দেখে তাকে আরও সরল করতে যেসমস্ত বাধা-বিপত্তি বা ঘাটতি রয়েছে তা দূর করার উদ্যোগ নেবে।
কমিশন তার সুপারিশ চূড়ান্ত করার পূর্বে কেন্দ্রীয় মন্ত্রক বা দপ্তর এবং সংশ্লিষ্ট বিভিন্ন পক্ষের সঙ্গে আলাপ-আলোচনা করবে। সরকারি গ্যাজেটে বিজ্ঞপ্তি প্রকাশের দিন থেকেই এই কমিশনের তিন বছরের মেয়াদ শুরু হবে। কমিশনে একজন পূর্ণ সময়ের চেয়ারপার্সন, সদস্য সচিব সহ চারজন পূর্ণ সময়ের সদস্য, পদাধিকার বলে আইনী বিষয়ক দপ্তরের সচিব, সদস্য হিসেবে, পদাধিকার বলে আইন প্রণয়নকারী দপ্তরের সচিব, সদস্য হিসেবে থাকবেন। এছাড়াও পাঁচজন আংশিক সময়ের সদস্য কমিশনে থাকবেন বলে স্হির হয়েছে।
CG/BD/NS
(Visitor Counter : 375
পর্যটনমন্ত্রক
পর্যটন মন্ত্রক দেখো আপনা দেশ সিরিজের আওতায় ৪২তম ওয়েবিনার, পৌরাণিক ত্রিকোণ – মহেশ্বর, মান্ডু এবং ওমকারেশ্বর শীর্ষক বিষয়কে তুলে ধরেছে
নয়াদিল্লি, ২০ জুলাই, ২০২০
কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের ৪২তম পর্বে গত ১৮ই জুলাই সম্প্রচারিত অনুষ্ঠান ছিল মহেশ্বর, মান্ডু এবং ওমকারেশ্বরকে নিয়ে গঠিত পৌরাণিক ত্রিকোণ।
ইন্দোর আয়কর বিভাগের কমিশনার শ্রী অসীমা গুপ্তা এবং সিঙ্গাপুর-ভিত্তিক বিপণন ক্ষেত্রের সঙ্গে যুক্ত সরিতা আলুরকর এই ওয়েবিনার সঞ্চালনা করেন। ওয়েবিনারের ৪২তম পর্বে ভারতে পৌরাণিক ত্রিকোণ মহেশ্বর, মান্ডু ও ওমকারেশ্বরে বিভিন্ন তথ্য ও বৈশিষ্ট্যগুলি তুলে ধরা হয়। প্রাচীনকালে মনে করা হ’ত এই ত্রিকোণ-ই ছিল মধ্যপ্রদেশের প্রবেশদ্বার। উল্লেখ করা যেতে পারে, ‘এক ভারত’ শ্রেষ্ঠ ভারত’ – এর আওতায় ভারতের সমৃদ্ধ বিবিধতাকে তুলে ধরতে পর্যটন মন্ত্রক দেখো আপনা দেশ ওয়েবিনার সিরিজ শুরু করেছে।
ইন্দোর শহর থেকে ৯০ কিলোমিটার দূরে মধ্যপ্রদেশের পৌরাণিক ত্রিভূজাকৃতির স্থানটির ঐতিহাসিক তাৎপর্য রয়েছে। ভগবান শিবের নামানুসারে মহেশ্বর শহরের নামকরণ করা হয়। প্রাচীন রামায়ণ ও মহাভারতেও মহেশ্বরের কথা উল্লেখ রয়েছে। নর্মদা নদীর উত্তর পার বরাবর এই শহরটি গড়ে ওঠে।
নর্মদা নদীর তীরে গড়ে ওঠা মহেশ্বরের ঘাটগুলি থেকে সূর্যোদয় ও সূর্যাস্তের অনুপম শোভা প্রত্যক্ষ করা যায়। অষ্টাদশ শতাব্দীতে তৃতীয় মালহার রাও হোলকার রাজমাতা অহল্যা দেবী হোলকারের নামে নর্মদা নদীর তীরে অহেশ্বর মন্দির ও ঘাট নির্মাণ করেন। যে কোনও ব্যক্তি যিনি পরিবেশের শোভায় মুগ্ধ হন, তিনি সন্ধ্যের পর নৌকায় করে অহল্যাঘাট থেকে নর্মদা নদীর অপরূপ শোভা, আলোকোজ্জ্বল মন্দির ও নদীর ঘাটগুলিতেই সন্ধ্যারতির প্রদীপ প্রত্যক্ষ করতে পারেন।
ওমকারেশ্বর শহরটিও নর্মদা নদীর উত্তর পারে গড়ে উঠেছিল। ইন্দোর শহর থেকে ৭৮ কিলোমিটার দূরে গড়ে ওঠা মধ্যপ্রদেশের এই আধ্যাত্মিক শহরটিতে ১০৮টি অনুপম শিবলিঙ্গের নিদর্শন রয়েছে। মনে করা হয়, ভগবান শিব এখানে এসে বিশ্রাম নিতেন এবং এখান থেকেই সন্ধ্যায় ধ্যানে মগ্ন হতেন।
মধ্যপ্রদেশের ধর জেলায় মান্ডু শহর গড়ে ওঠে। এই শহরটি মান্ডবগড় হিসাবেও পরিচিত। ইন্দোর থেকে প্রায় ৯৮ কিলোমিটার দূরে গড়ে ওঠা এই শহরটিতে সেই সময় যে কেল্লা গড়ে তোলা হয়েছিল, তার এলাকা ছিল ৪৭ বর্গকিলোমিটার। স্বাতন্ত্র্যের দিক থেকে এই কেল্লার বৈশিষ্ট্য হ’ল ৬৪ কিলোমিটার এলাকা জুড়ে কেল্লার দেওয়াল বিস্তৃত হয়। মোগল সৈন্যবাহিনী যখন কেল্লা দখলের অভিমুখে রওনা হয়, তখন সেখানকার রানী রূপবতী নিজেকে সৈন্য দলের হাতে বন্দী করার আগে বিষ খেতে আত্মহত্যা করেন।
দেখো আপনা দেশ সিরিজের ওয়েবইনারগুলি নিম্নলিখিত লিঙ্কে দেখা যাবে :
https://www.youtube.com/channel/UCbzIbBmMvtvH7d6Zo_ZEHDA/featured
http://tourism.gov.in/dekho-apna-desh-webinar-ministry-tourism
https://www.incredibleindia.org/content/incredible-india-v2/en/events/dekho-apna-desh.html
এছাড়াও, পর্যটন মন্ত্রকের সমস্ত সোশ্যাল মিডিয়া অ্যাকাউন্টে ওয়েবইনারগুলি পাওয়া যাবে। মন্ত্রকের পরবর্তী ওয়েবইনারের বিষয় হ’ল – এক্সপ্লোরিং ভাইজ্যাগ, অনুষ্ঠানটি আগামী ২৫শে জুলাই সকাল ১১টায় সম্প্রচারিত হবে।
(CG/BD/SB
প্রধানমন্ত্রীরদপ্তর
জৈব জ্বালানি গ্রাম ও শহরের জীবনযাত্রায় আমূল পরিবর্তন আনতে চলেছে - বললেন প্রধানমন্ত্রী
নয়াদিল্লি, ১০ আগস্ট, ২০১৮
জৈব জ্বালানি একুশ শতকে ভারতকে একটি নতুন গুরুত্বপূর্ণ স্থানে উন্নীত করতে চলেছে। শস্য থেকে উৎপাদিত এই জ্বালানি দেশের গ্রাম ও শহরে সাধারণ মানুষের জীবনযাত্রাই আমূল বদলে দেবে।
বিশ্ব জৈব জ্বালানি দিবস উপলক্ষে আজ নয়াদিল্লিতে আয়োজিত এক অনুষ্ঠানে একথা বলেন প্রধানমন্ত্রী শ্রী নরেন্দ্র মোদী। কৃষক, ছাত্রছাত্রী, সরকারি কর্মী ও আধিকারিক, সাংসদ, বিজ্ঞানী ও শিল্পোদ্যোগীদের এক সমাবেশে ভাষণ দিচ্ছিলেন তিনি। শ্রী মোদী বলেন, শ্রী অটলবিহারী বাজপেয়ী প্রধানমন্ত্রী থাকাকালীন প্রথম ইথানল থেকে জৈব জ্বালানি উৎপাদনের পরিকল্পনা করা হয়। পরে, ২০১৪ সালে ইথানল মিশ্রণের কর্মসূচির একটি দিশা স্থির করা হয়। এই কর্মসূচি শুধু যে কৃষকদেরই কল্যাণসাধন করেছে তাই নয়, একইসঙ্গে গত বছর ৪ হাজার কোটি টাকার মতো বিদেশি মুদ্রার সাশ্রয়ও সম্ভব হয়েছে। ব্যয়সাশ্রয়ের পরিমাণ আগামী চার বছরে ১২ হাজার কোটি টাকায় উন্নীত করার লক্ষ্যমাত্রা স্থির হয়েছে বলে উল্লেখ করেন প্রধানমন্ত্রী। বায়োমাস থেকে জৈব জ্বালানি উৎপাদন প্রচেষ্টায় কেন্দ্রীয় সরকার বেশ বড় ধরণের বিনিয়োগ করেছে বলেও জানান তিনি। শ্রী মোদী বলেন, দেশে ১২টি আধুনিক শোধনাগার স্থাপনের একটি পরিকল্পনা করা হয়েছে। এর মাধ্যমে দেশে প্রভূত কর্মসংস্থানের সুযোগ সৃষ্টি সম্ভব।
প্রধানমন্ত্রী বলেন, ‘জন ধন’, ‘বন ধন’ এবং ‘গোবর্ধন’-এর মতো কর্মসূচিগুলি আদিবাসী, কৃষক এবং সাধারণ মানুষের জীবনযাত্রায় বিশেষ পরিবর্তন নিয়ে আসবে। ছাত্র, শিক্ষক, বিজ্ঞানী, শিল্পোদ্যোগী এবং জনসাধারণের অংশগ্রহণের মাধ্যমেই যে রূপান্তরের সম্ভাবনাকে বাস্তবায়িত করা সম্ভব, একথা বিশেষ জোরের সঙ্গে ঘোষণা করেন শ্রী নরেন্দ্র মোদী। জৈব জ্বালানির সুফলগুলিকে গ্রামাঞ্চলে পৌঁছে দেওয়ার উদ্যোগ গ্রহণের জন্য তিনি আহ্বান জানান।
প্রধানমন্ত্রী এদিন ‘জাতীয় জৈব জ্বালানি নীতি, ২০১৮’ শীর্ষক একটি পুস্তিকাও প্রকাশ করেন। ‘পরিবেশ’ নামে পরিবেশ-বান্ধব একটি ‘এক জানালা’ কর্মসূচিরও সূচনা করেন তিনি।
SSS/SKD/DM/…
(Visitor Counter : 55
প্রধানমন্ত্রীরদপ্তর
রাজ্যগুলির উন্নয়নের ওপরেই নির্ভর করে দেশের উন্নয়ন : প্রধানমন্ত্রী
নয়াদিল্লি, ২৫ মার্চ, ২০২৩
ঝাড়খন্ডের রাঁচিতে ৯ হাজার ৪০০ কোটি টাকা ব্যয়ে ২১টি জাতীয় সড়ক প্রকল্পে অনুমোদন দেওয়ায় প্রধানমন্ত্রী শ্রী নরেন্দ্র মোদী এবং সড়ক যোগাযোগ মন্ত্রী শ্রী নীতীন গড়করিকে আন্তরিক ধন্যবাদ জানিয়েছেন সাংসদ শ্রী সঞ্জয় শেঠ।
সাংসদ শ্রী সঞ্জয় শেঠের এই ট্যুইটের জবাবে প্রধানমন্ত্রী তাঁর ট্যুইটে বলেন;
“রাজ্যগুলির উন্নয়নের ওপরেই নির্ভর করে দেশের উন্নয়ন। এই জাতীয় প্রকল্পগুলি ঝাড়খন্ড সহ সমগ্র দেশের উন্নয়নের গতিকে ত্বরান্বিত করবে।”
PG/PM/NS
(
প্রধানমন্ত্রীরদপ্তর
হোলি উপলক্ষে প্রধানমন্ত্রীর শুভেচ্ছা
নয়াদিল্লি, ২১ মার্চ, ২০১৯
হোলি উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন।
এক বার্তায় প্রধানমন্ত্রী বলেন, “হোলি উপলক্ষে সমস্ত দেশবাসীকে শুভ কামনা জানাই। আনন্দ আর উল্লাসের মধ্যে আমাদের একতা ও সদ্ভাবনার রঙ আরও গাঢ় হোক”।
CG/CB/SB
(Visitor Counter : 81
বিজ্ঞানওপ্রযুক্তিমন্ত্রক
গুয়াহাটির এনআইপিইআর কোভিড-১৯ মোকাবিলায় উদ্ভাবনী থ্রিডি প্রোডাক্ট আবিষ্কার করলো
নয়াদিল্লি, ১১ এপ্রিল, ২০২০
গুয়াহাটির ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ  – এর গবেষকরা কোভিড-১৯ মহামারী সংক্রমণের মোকাবিলায় দুটি সৃজনশীল সামগ্রী উৎপাদন করেছে। এই প্রতিষ্ঠানের গবেষকরা থ্রিডি প্রিন্টেড হ্যান্ডস্ ফ্রি নকশা আবিষ্কার করেছে, যার সাহায্যে বন্ধ দরজা, জানালা, ড্রয়ার, রেফ্রিজরেটরের হাতল, এলিভেটরের স্যুইচ, ল্যাপটপ বা ল্যাপটপের কি বোর্ড, এমনকি বিদ্যুতের স্যুইচ অন বা অফ করার ক্ষেত্রে এই উদ্ভাবনী প্রোডাক্টটি ব্যবহার করা যাবে। উল্লেখ করা যেতে পারে, বাড়িতে দরজা, জানালা, স্যুইচ, ড্রয়ার, রেফ্রিজারেটরের হাতল প্রভৃতি সরঞ্জামে সবচেয়ে বেশি জীবাণুর সংক্রমণ ঘটে। তাই, বর্তমান মহামারীর প্রেক্ষিতে প্রতিষ্ঠানের উদ্ভাবিত এই সামগ্রীটি সংক্রমণ রোধে গুরুত্বপূর্ণ ভূমিকা পালন করতে পারে। এই প্রতিষ্ঠান নোভেল করোনা ভাইরাস সংক্রমণ নিয়ন্ত্রণে একটি থ্রিডি প্রিন্টেড অ্যান্টি মাইক্রো বায়াল ফেস শিল্ড আবিষ্কার করেছে। কিভাবে ভাইরাস এক মানুষের থেকে অন্য মানুষের দেহে ছড়ায় তার ওপর খুঁটিনাটি সমীক্ষা চালিয়ে এই ফেস শিল্ড আবিষ্কার করা হয়েছে। আবিষ্কৃত এই ফেস শিল্ডটি অত্যন্ত কম খরচে তৈরি করা সম্ভব। সহজের ব্যবহারের পাশাপাশি, ভাইরাস প্রতিরোধী ঐ মুখাবরণটি সহজে ভেঙ্গে যাবে না। এমনকি, সহজে পরিষ্কার করাও সম্ভব।
প্রতিষ্ঠানের নির্দেশক ইউএসএম মূর্তি জানিয়েছেন, থ্রিডি প্রিন্টেড হ্যান্ড ফ্রি সামগ্রীটি প্রোটোটাইপ পদ্ধতিতে নক্শা বানানো হয়েছে। এর ফলে, এটি অনেক বেশি ব্যবহার-বান্ধব, সহজে পরিষ্কারযোগ্য ও জীবাণু মুক্ত সামগ্রী হয়ে উঠেছে।
(CG/BD/SB
আয়ুষ
আগামী পয়লা অক্টোবর ‘স্বচ্ছতাই সেবা’ অভিযানের অঙ্গ হিসেবে ‘এক তারিখ, এক ঘন্টা, এক সাথ’ কর্মসূচিতে সামিল হবে কেন্দ্রীয় আয়ুষ মন্ত্রকের নিয়ন্ত্রণাধীন বিভিন্ন সংস্থা ও প্রতিষ্ঠান
নয়াদিল্লি, ২৭ সেপ্টেম্বর, ২০২৩
‘স্বচ্ছতাই সেবা’ অভিযানের একটি অঙ্গ হিসেবে ‘এক তারিখ, এক ঘন্টা, এক সাথ’ – এই প্রক্রিয়াটির সঙ্গে সক্রিয়ভাবে যুক্ত থাকবে কেন্দ্রীয় আয়ুষ মন্ত্রক। এই কর্মসূচির সূচনা হবে আগামী পয়লা অক্টোবর থেকে।
আয়ুষ মন্ত্রক দেশের বিভিন্ন জাতীয় প্রতিষ্ঠান, গবেষণা পরিষদ এবং অধীনস্থ সংস্থাগুলির মাধ্যমে ‘এক তারিখ, এক ঘন্টা, এক সাথ’ কর্মসূচির সঙ্গে যুক্ত হবে। ন্যাশনাল কমিশন অফ ইন্ডিয়ান সিস্টেম অফ মেডিসিন  এবং ন্যাশনাল কমিশন ফর হোমিওপ্যাথির নেটওয়ার্কগুলির আওতায় যে ৭৫০টি কলেজ রয়েছে, তারাও সামিল হবে এই অভিযানে। মন্ত্রকের পক্ষ থেকে বিভিন্ন রাজ্য ও কেন্দ্রশাসিত অঞ্চলকে অনুরোধ জানানো হয়েছে যে সংশ্লিষ্ট সকল আয়ুষ স্বাস্থ্য ও চিকিৎসাকেন্দ্রগুলিতে শ্রমদান কর্মসূচি যাতে যথাযথ মর্যাদার সঙ্গে উদযাপিত হয়। অন্যদিকে, আয়ুষ মন্ত্রকের আওতায় ১০০টিরও বেশি সংস্থা ও প্রতিষ্ঠানও এই উদ্যোগে সামিল হবে বলে জানানো হয়েছে।
আয়ুষ মন্ত্রকের সচিব বৈদ্য রাজেশ কোটেচা এ সম্পর্কিত ব্যবস্থার খুঁটিনাটি পর্যালোচনা করেন গত ২৫ সেপ্টেম্বর আয়ুষ ভবনে অনুষ্ঠিত এক বৈঠকে। সংশ্লিষ্ট কর্মী ও আধিকারিকদের তিনি জানান যে কার্যক্ষেত্রে গিয়ে এই অভিযানকে সর্বতোভাবে সফল করে তোলার বিষয়টি তাঁদের অবশ্যই নিশ্চিত করা প্রয়োজন। অভিযানের বিষয়টির প্রস্তুতি পর্ব দেখভালের জন্য একজন নোডাল অফিসারও নিয়োগ করেছে আয়ুষ মন্ত্রক।
প্রসঙ্গত উল্লেখ্য, ‘স্বচ্ছতাই সেবা, ২০২৩’-এর মূল থিম বা বিষয়টি হল – ‘আবর্জনামুক্ত ভারত’।
(PG/SKD/DM
প্রধানমন্ত্রীরদপ্তর
ক্রিসমাস উপলক্ষে প্রধানমন্ত্রীর শুভেচ্ছা
নতুনদিল্লি, ২৫শে ডিসেম্বর, ২০২০
প্রধানমন্ত্রী শ্রী নরেন্দ্র মোদী ক্রিসমাস উপলক্ষ্যে দেশবাসীকে শুভেচ্ছা জানিয়েছেন।
প্রধানমন্ত্রী বলেছেন, “ মেরি ক্রিসমাস! প্রভুযিশুর জীবন ও নীতি বিশ্বের লক্ষ লক্ষ মানুষকে শক্তি যোগায়। তাঁর দেখানো পথে সমন্বিত সমাজের সুবিচার নিশ্চিত হবে। সকলে আনন্দে থাকুন, সুস্থ থাকুন।“
প্রধানমন্ত্রীরদপ্তর
লোকসভার অধ্যক্ষ শ্রী ওম বিড়লার জন্মদিবসে প্রধানমন্ত্রীর শুভেচ্ছা
নয়াদিল্লি, ২৩ নভেম্বর, ২০২১
প্রধানমন্ত্রী শ্রী নরেন্দ্র মোদী লোকসভার অধ্যক্ষ শ্রী ওম বিড়লার জন্মদিবসে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “লোকসভার অধ্যক্ষ শ্রী ওম বিড়লাজীকে জন্মদিনের শুভেচ্ছা। সংসদীয় পদ্ধতির বিষয়, তাঁর অনবদ্য জ্ঞান ও তিনি যেভাবে সভার কাজ পরিচালনা করেন, তা খুবই প্রশংসনীয়। তিনি সংসদীয় বিতর্কের মান বৃদ্ধিতে অসামান্য প্রয়াস চালাচ্ছেন”।
CG/SS/SB
(
প্রধানমন্ত্রীরদপ্তর
প্রধানমন্ত্রী আগামীকাল সার্ক নেতৃবৃন্দের সঙ্গে বৈঠক করবেন
নয়াদিল্লী, ১৪ মার্চ, ২০২০
কোভিড-১৯এর মোকাবিলায় ব্যবস্হা গ্রহণের জন্য প্রধানমন্ত্রী শ্রী নরেন্দ্র মোদী আগামীকাল  বিকেল ৫টায় সার্ক নেতৃবৃন্দের সঙ্গে ভিডিও কনফারেন্সের মাধ্যমে বৈঠক করবেন। দক্ষিণপূর্ব এশিয়া অঞ্চলে কোভিড-১৯এর মোকাবিলায় এক অভিন্ন ও কার্যকর কৌশল গ্রহণ করতে সার্কভুক্ত সব দেশের এই বৈঠকে শ্রী মোদী ভারতের প্রতিনিধিত্ব করবেন।
CG/BD/NS
(Visitor Counter : 92
শ্রমওকর্মসংস্থানমন্ত্রক
মাইগ্রেশন কমিশন গঠন
নতুন দিল্লি, ০৮ ফেব্রুয়ারি, ২০২১
প্রবাসী শ্রমিকদের জন্য জাতীয় স্তরে একটি কর্মপরিকল্পনা প্রণয়নের জন্য নীতি আয়োগ একটি উপ-গোষ্ঠী গঠন করেছে। এই গোষ্ঠীতে কেন্দ্রীয় সরকারের বিভিন্ন মন্ত্রকের প্রতিনিধিরা ছাড়াও সংশ্লিষ্ট বিষয়ে বিশেষজ্ঞ ব্যক্তিরা, স্বেচ্ছাসেবী সংগঠন ও নাগরিক সংগঠনের প্রতিনিধিরা রয়েছেন। প্রবাসী শ্রমিকদের সঙ্গে যুক্ত বিভিন্ন সমস্যার সুস্থায়ী সমাধানের লক্ষ্যে একটি কার্যকর কর্ম পরিকল্পনা প্রণয়নের লক্ষ্যেই এই উদ্যোগ।
প্রবাসী শ্রমিকদের স্বার্থ সুরক্ষায় কেন্দ্রীয় সরকার আন্তঃরাজ্য প্রবাসী শ্রমিক  আইন ১৯৭৯ কার্যকর করেছে। এই আইনে এখন ২০২০-র কর্মক্ষেত্রে সুরক্ষা, স্বাস্থ্য ও কাজের উপযুক্ত পরিবেশ সংক্রান্ত বিধিগুলিকেও অন্তর্ভুক্ত করা হয়েছে। উল্লেখ করা যেতে পারে গত বছরের ২৯ সেপ্টেম্বর প্রবাসী শ্রমিকদের স্বার্থ সুরক্ষায় ২০২০ ওই বিধি কার্যকর করা হয়। ২০২০-র ওই বিধিতে কর্মক্ষেত্রে কাজের উপযুক্ত পরিবেশ, ন্যূনতম মজুরি, অভিযোগ নিষ্পত্তি ব্যবস্থা, অপব্যবহার ও শোষণ থেকে সুরক্ষা, দক্ষতা বৃদ্ধি সহ সংগঠিত ও অসংগঠিত ক্ষেত্রের সঙ্গে যুক্ত সব শ্রেণীর শ্রমিকদের সামাজিক নিরাপত্তার মতো বিষয়গুলিও সামিল করা হয়েছে।
২০২০-র এই বিধি প্রতিটি প্রতিষ্ঠানের ক্ষেত্রেই প্রযোজ্য, যেখানে ১০ বা তার বেশি প্রবাসী শ্রমিক কর্মরত। এমনকি ওই শ্রমিকরা যদি বিগত ১২ মাসের মধ্যে কাজ করে থাকলেই আইনী সুযোগ-সুবিধাগুলি পাবেন।
লোকসভায় আজ এক লিখিত জবাবে এই তথ্য দেন শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।